Diari Oficial de la Generalitat Valenciana


Sumari del DOGV 9048, del 25-03-2021 (2021/3052)

RESOLUCIÓ de 15 de març de 2021, de la consellera de Justícia, Interior i Administració Pública, per la qual es proveeixen pel sistema de lliure designació diversos llocs de treball de naturalesa funcionarial anunciats en la convocatòria número 7/2021, de 26 de gener de 2021.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9048

Data del DOGV
:   25-03-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/3052


Data del document
:   15-03-2021

Organisme emissor
:   Conselleria de Justícia, Interior i Administració Pública

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria de Justícia, Interior i Administració Pública
    * funcionari

RESOLUCIÓ de 15 de març de 2021, de la consellera de Justícia, Interior i Administració Pública, per la qual es proveeixen pel sistema de lliure designació diversos llocs de treball de naturalesa funcionarial anunciats en la convocatòria número 7/2021, de 26 de gener de 2021. [2021/3052]  
Vista la Resolució de 26 de gener de 2021, de la Direcció General de Funció Pública, per la qual es convoca la provisió pel sistema de lliure designació, de diversos llocs de treball de naturalesa funcionarial en la Conselleria de Justícia, Interior i Administració Pública, convocatòria número 7/2021 (DOGV 9009, 01.02.2021).  
Vists els informes preceptius i vinculants emesos per la Direcció General de Funció Pública, sobre el compliment dels requisits de participació de les persones interessades, per a la provisió corresponent a l'esmentada convocatòria número 7/2021.  
Vist l'informe favorable emés en data 25 de febrer de 2021, per la directora general de Modernització i Relacions amb l'Administració de Justícia, per a la provisió del lloc número 25149, corresponent a l'esmentada convocatòria número 7/2021.  
Vist l'informe favorable emés en data 2 de març de 2021, per la sotssecretària de la Conselleria de Justícia, Interior i Administració Pública, per a la provisió del lloc número 33535, corresponent a la citada convocatòria número 7/2021.  
Vist l'informe fiscal de conformitat.  
Atés que les persones candidates presentades compleixen els requisits exigits en la convocatòria, i tenint en compte els mèrits al·legats i acreditats, atesa l'experiència professional, la formació i el coneixement de l'estructura, l'organització i les funcions de la Conselleria de Justícia, Interior i Administració Pública, són idònies per a l'adjudicació dels llocs oferits amb caràcter definitiu, tenint en compte, a més, que es tracta de les mateixes persones que actualment realitzen aquestes funcions amb caràcter provisional.  
De conformitat amb el que es disposa a la base quarta de la resolució de convocatòria esmentada, així com en els articles 99.1 i 102 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, i també en els articles 58 i següents del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i en virtut de l'article 69 del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat (DOGV 8590, 12.07.2019), resolc:  
  
Primer  
Nomenar els funcionaris de carrera següents:  
Nomenar Patricia Dabbas Castelló, funcionària de carrera del subgrup A1, amb OPC 1343\*\*\*\*T0, com a subdirectora general d'Entitats Jurídiques i Recursos Materials de Justícia, lloc número 25685, subgrup A1, sector indistint/justícia, complement de destinació nivell 30 i complement específic E050.  
Nomenar José Javier Cuenca Cervera, funcionari de carrera del subgrup A1, amb AHU 3626\*\*\*\*T0, com a inspector general de Serveis, lloc número 33681, subgrup A1, sector indistint (g/e), complement de destinació nivell 30 i complement específic E050.  
  
Segon. Cessaments i preses de possessió  
El cessament en l'actual lloc de treball de les persones interessades es produirà d'ofici el mateix dia en què es publique la present resolució en el Diari Oficial de la Generalitat Valenciana.  
La presa de possessió en la nova destinació de les persones interessades es produirà l'endemà de la publicació de la present resolució en el Diari Oficial de la Generalitat Valenciana.  
  
Contra la present resolució, que posa fi a la via administrativa, es podrà interposar, potestativament, recurs de reposició davant del mateix òrgan que ha dictat l'acte, en el termini d'un mes comptat des de l'endemà de la notificació; o bé, recurs contenciós administratiu davant el jutjat contenciós administratiu de València, o davant el jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la notificació. Tot això, de conformitat amb allò que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que s'hi considere oportuna.  
  
  
València, 15 de març de 2021.- La consellera de Justícia, Interior i Administració Pública: Gabriela Bravo Sanestanislao.